Βρίστοβο Ιωαννίνων

Το Βρίστοβο είναι ημιορεινό χωριό της Περιφερειακής Ενότητας Ιωαννίνων σε υψόμετρο 620 μέτρα.

Γεωγραφία - Ιστορία 
Το Βρίστοβο βρίσκεται προς τα σύνορα της Ελλάδας με την Αλβανία, στους δυτικούς πρόποδες του όρους Κασιδιάρης Ιωαννίνων. Απέχει 45 χλμ. ΒΔ. από τα Ιωάννινα και 33 χλμ. ΝΔ. από το Καλπάκι. Η παλιά ονομασία του χωριού είναι Βραστόβα και ενδιαφέρον παρουσιάζει το μονότοξο "γεφύρι του Κοράκη" ή "γεφύρι του Παπά", στα νότια του οικισμού, που γεφυρώνει τον χείμαρρο που χύνεται στον Κοσοβίτικο ποταμό. Η πρώτη ονομασία οφείλεται στον χτίστη του γεφυριού ο οποίος ονομαζόταν Κοράκης, ενώ η δεύτερη που κυριάρχησε από την διπλανή στο γεφύρι κατοικία του ιερέα του χωριού. Ένα άλλο πέτρινο μονότοξο γεφύρι βρίσκεται στην περιοχή "Ποταμιά", ανάμεσα στο Βρίστοβο και την Κάτω Λάβδανη, κοντά στο εξωκλήσι του Αγίου Νικολάου. Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λάβδανης. Σύμφωνα με το σχέδιο Καλλικράτης, μαζί με τη Λάβδανη και την Κάτω Λάβδανη αποτελούν τη τοπική κοινότητα Λάβδανης που ανήκει στη δημοτική ενότητα Λάβδανης του Δήμου Πωγωνίου και σύμφωνα με την απογραφή 2011 έχει πληθυσμό 16 κατοίκους.

Απογραφές πληθυσμού

Παραπομπές

Χωριά του νομού Ιωαννίνων
Δήμος Πωγωνίου